Floreso jūra
Floreso jūra (indonez. Laut Flores) – nedidelė, tarpsalinė Ramiajam vandenynui priklausanti jūra, Indonezijos salyno viduryje. Įsiterpusi tarp Sulavesio ir Maž. Sundos salų. Jungiasi su Javos, Bandos, Savu jūromis, Makasaro sąsiauriu ir Indijos vandenynu. Jūros plotas – 115 000 km², didžiausias gylis – 5121 m (kitais duomenimis, 5234 m), vidutinis – 1522 m, paviršiaus vandens temperatūra siekia 26–29 °C, o druskingumas – 33–35 ‰.